b'\n_START_ARTICLE_\nAegus (s.str.) frontalis\n_START_SECTION_\nUtseende\n_START_PARAGRAPH_\nEn noks\xc3\xa5 liten til middelsstor (16-36 millimeter), avlang, noe flat, blankt brunsvart hjortebille. Hannen har stort, bredt hode og store, kraftige kjever som har en lang, butt, innoverrettet tann med roten og en kort, kraftig tann omtrent i midten. Som vanlig hos hjortebiller viser hanner av denne arten allometri, slik at store hanner har forholdsvis betydelig st\xc3\xb8rre hode og kjever. Hannens hode er halvblankt, meget fint og noks\xc3\xa5 tett punktert i moidten, grovt punktert p\xc3\xa5 sidene. Pannen er bredt og grunt, U-formet innbuktet foran med to sm\xc3\xa5 kn\xc3\xb8ler i midten. Hodet er kraftig utvidet bak fasett\xc3\xb8ynene. Pronotum er n\xc3\xa6rmest firkantet, mye bredere enn langt, blankt noks\xc3\xa5 grovt punktert. Dekkvingene er jevnbrede med noks\xc3\xa5 kraftige punktstriper, kraftig punkterte ved roten og langs ytterkanten. Beina er r\xc3\xb8dbrune. Hunnen er mindre enn hannen uten forst\xc3\xb8rret hode og kjever, kroppen er tett og kraftig punktert og noks\xc3\xa5 blank.\n_START_SECTION_\nLevevis\n_START_PARAGRAPH_\nSom de fleste andre hjortebiller lever larvene i morken, d\xc3\xb8d ved.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Sulawesi.'